cyanic-selkie/wikianc huggingface dataset:
Φλώρινα
Απελευθέρωση
Η πόλη απελευθερώθηκε τελικά από τον ελληνικό στρατό στις 7 Νοεμβρίου το 1912.
Το 1936, εκδρομείς από την Αθήνα στην περιοχή της Δυτικής Μακεδονίας πληροφόρησαν τη Διεύθυνση Βαλκανικών Υποθέσεων του Υπουργείου Εξωτερικών ότι στην πόλη της Φλώρινας «η βουλγαρική ομιλείται εις ίσην μοίραν με την ελληνικήν, ανεξαρτήτως ηλικίας» και ότι οι δικηγόροι της πόλης ήταν αναγκασμένοι να τη μαθαίνουν για να είναι σε θέση να διεκπεραιώσουν τις υποθέσεις τους.
Live Camera
https://www.meteolive.gr/p/florinacity.html
Πληθυσμός
μικρογραφία|Ο κεντρικός πεζόδρομος της Φλώρινας επί της οδού Παύλου Μελά
Κλίμα
Το κλίμα της Φλώρινας είναι το ψυχρότερο της Ελλάδας λόγω της εσωτερικής θέσης της και του υψομέτρου. Με μέση ετήσια θερμοκρασία μόλις 12 °C και τις ελάχιστες θερμοκρασίες τους χειμερινούς μήνες να αγγίζουν συχνά τους -10 °C, η Φλώρινα αποτελεί την πιο παγωμένη πόλη της Ελλάδας. Οι βροχοπτώσεις είναι γενικά μέτριες, τα καλοκαίρια ήπια και οι χιονοπτώσεις συχνές τους χειμερινούς μήνες. Η υψηλότερη θερμοκρασία που έχει καταγραφεί είναι 40,8 °C και η χαμηλότερη -32 °C.
Αξιοσημείωτο είναι το φαινόμενο της 'παγωμένης ομίχλης'(γνωστό στην περιοχή ως σινιάκι), που παρατηρείται κατά κανόνα τους χειμερινούς μήνες και, συνήθως, τον Ιανουάριο. Πρόκειται για ένα πυκνό πέπλο ομίχλης το οποίο καλύπτει την πόλη της Φλώρινας και το ευρύτερο λεκανοπέδιο Φλώρινας - Μοναστηρίου, γνωστό και ως η κοιλάδα της Πελαγονίας. Το φαινόμενο μπορεί να διαρκέσει ακόμη και για αρκετές εβδομάδες(ιδιαίτερα αν επικρατεί άπνοια) και έχει ως αποτέλεσμα πέραν της πολύ χαμηλής ορατότητας, τη διατήρηση της θερμοκρασίας ακόμη και στο κέντρο της πόλης κάτω από τους 0 °C καθ'όλη τη διάρκεια της ημέρας(ολικός παγετός), την ίδια ώρα που σε περιοχές που απέχουν μόλις λίγα χιλιόμετρα και βρίσκονται εκτός του λεκανοπεδίου η θερμοκρασία μπορεί να είναι αρκετούς βαθμούς υψηλότερη.
Στις 18 Ιανουαρίου 2012 καταγράφηκε η χαμηλότερη θερμοκρασία στο σταθμό της Ε.Μ.Υ. (-25,1 °C) με αρκετές αναφορές, ωστόσο, στον τοπικό τύπο για θερμοκρασίες σε χωριά του δήμου που άγγιξαν τους -32 °C, χωρίς όμως να έχει υπάρξει επίσημη καταγραφή τέτοιας θερμοκρασίας. Ο σταθμός του Εθνικού Αστεροσκοπείου Αθηνών στην πόλη σημείωσε μία μέρα νωρίτερα θερμοκρασία -22,2 °C, ενώ ο ίδιος σταθμός κατέγραφε συνεχώς ελάχιστες θερμοκρασίες κάτω από -20 °C από τις 16/1/12 έως και τις 19/1/12, με τη μέση μέγιστη θερμοκρασία για τον μήνα Ιανουάριο μόλις -0,6 °C, και με την επικράτηση επί 13 συνεχόμενες ημέρες συνθηκών ολικού παγετού (θερμοκρασία μικρότερη των 0 °C ολόκληρο το 24ωρο). Η παραπάνω κατάσταση είχε ως αποτέλεσμα η Γενική Γραμματεία Πολιτικής Προστασίας, κατόπιν αιτήματος του δημάρχου Φλώρινας, να κηρύξει στις 16/1/12 τον δήμο Φλώρινας σε κατάσταση έκτακτης ανάγκης πολιτικής προστασίας, λόγω των πολικών θερμοκρασιών αλλά και των έντονων χιονοπτώσεων που επικρατούσαν επί μέρες.
Τουρισμός
thumb|[[Νεοκλασική αρχιτεκτονική|Νεοκλασικά κτίσματα κατά μήκος του ποταμού Σακουλέβα]] μικρογραφία|Το κτίριο του Δημαρχείου της πόληςΤο ιδιαίτερα πλούσιο φυσικό τοπίο του νομού καθώς και οι προσπάθειες σημαντικών Φλωρινιωτών έδωσαν την ευκαιρία στη Φλώρινα να αναπτυχθεί μέσα από προγράμματα προώθησης του οικοτουρισμού, εκμεταλλευόμενοι κονδύλια της Ευρωπαϊκής Ένωσης και του Κοινοτικού πλαισίου στήριξης. Θεωρείται πόλη των καλλιτεχνών, διαθέτοντας δεκάδες ζωγράφους, επαγγελματίες και ερασιτέχνες. Το χιονοδρομικό κέντρο του Πισοδερίου βρίσκεται στη θέση Βίγλα, 24 χιλιόμετρα από την πόλη της Φλώρινας. Έχει δημιουργηθεί ένα αξιόλογο σαλέ και 10 πίστες εξυπηρετούν τους επισκέπτες. Η Φλώρινα έχει πολλούς τουρίστες το καλοκαίρι αλλά ακόμα περισσότερους τον χειμώνα. Το καλοκαίρι γίνονται πολλές εκδηλώσεις από χορευτικά, συλλόγους, ζωγράφους, χορωδίες και μουσικούς.
Στα μέσα Αυγούστου 2016 δόθηκε σε λειτουργία ο ανακαινισμένος Ζωολογικός Κήπος Φλώρινας, ο οποίος κοσμεί την πόλη από το 1967.
Θρησκεία
thumb|Ο καθεδρικός ναός Σημαντικότατο έργο είχε επιτελέσει ο μακαριστός μητροπολίτης Φλωρίνης, Πρεσπών και Εορδαίας κ. Αυγουστίνος Καντιώτης, ο οποίος στην περίοδο του δεύτερου Παγκοσμίου Πολέμου και του Εμφυλίου πραγματοποιούσε γύρω στα 3.000 συσσίτια καθημερινώς. Επί Αυγουστίνου κτίστηκε, ακόμη, ένας μεγάλων διαστάσεων σταυρός στην κορυφή του λόφου Αγίου Παντελεήμονα, που δεσπόζει πάνω από την πόλη. Ωστόσο, ο τοπικός ιεράρχης είχε κατά καιρούς προβεί σε ακραίες ενέργειες, όπως ο αφορισμός του σκηνοθέτη Θόδωρου Αγγελόπουλου, κατά το διάστημα των εκεί γυρισμάτων της ταινίας «Το Μετέωρο Βήμα Του Πελαργού».
Ο τωρινός Μητροπολίτης Φλωρίνης, Θεόκλητος, είχε διατελέσει Πρωτοσύγγελος Αρχιμανδρίτης κατά την περίοδο της διακονίας του μακαριστού Αυγουστίνου.
Η πόλη της Φλώρινας έχει πέντε ναούς. Ο καθεδρικός ναός, όπως και ο προστάτης της πόλεως, είναι ο Άγιος Παντελεήμονας, ενώ οι υπόλοιποι ναοί είναι ο Άγιος Γεώργιος, ο Άγιος Δημήτριος, ο Άγιος Νικόλαος και η Αγία Παρασκευή. Η 27η Ιουλίου, γιορτή του Άγιου Παντελεήμονος, θεωρείται αργία για την πόλη.
Πολιτισμός
Τα σημαντικότερα πολιτιστικά ιδρύματα της πόλης είναι: μικρογραφία|αριστερά|Εκθέματα στο Αρχαιολογικό Μουσείο Φλώρινας
Αρχιτεκτονική-Σημαντικά κτίρια
μικρογραφία|Μέγαρο «Ι. Ρώμπαπα», 1928, Αρχιτέκτων [[Γεώργιος Κουρζούπος, Οδός Τυρνόβου & Παύλου Μελά, Φλώρινα]]Στην πόλη της Φλώρινας εργάστηκαν πολλοί αξιόλογοι αρχιτέκτονες ή μηχανικοί όπως: Γεώργιος Κουρζούπος, Αριστοτέλης Μελετίου, Γεώργιος Καμπανέλλος, Δημήτριος Τούσης, Ζοζέφ Πλεμπέρ ,
Έθιμα
Στην πόλη της Φλώρινας αλλά και στα γύρω χωριά, τις παραμονές των Χριστουγέννων τα μεσάνυχτα 23 προς 24 Δεκεμβρίου οι κάτοικοι ανάβουν φωτιές σε δεκάδες γειτονιές και συνοικίες της πόλης, με μεγαλύτερη και δημοφιλέστερη τη φωτιά Χαμάμ. Οι φωτιές αυτές ανάβονται στις γειτονιές με ξύλα από το βουνό, κυρίως κέδρα, που κάνουν θόρυβο όταν καίγονται και θεωρείται ότι διώχνουν τα κακά πνεύματα με την προετοιμασία να ξεκινά πολύ καιρό πριν, ενώ παλαιότερα συνηθιζόταν και το κλέψιμο ξύλων μεταξύ των ομάδων - γειτονιών κάθε φωτιάς, ως μέρος του εθίμου. Γύρω από τις φωτιές στήνεται γλέντι και φαγοπότι με παραδοσιακά εδέσματα στο οποίο συμμετέχουν όλοι οι κάτοικοι καθώς και πολλοί τουρίστες που επισκέπτονται την πόλη τις ημέρες εκείνες.
Το έθιμο έχει πιθανόν τις ρίζες του σε προχριστιανικές παγανιστικές τελετές, όμως στις μέρες μας είναι άρρηκτα συνυφασμένο με τη φωτιά που άναψαν οι βοσκοί για τον νεογέννητο Χριστό.
Εκπαιδευτικό Σύστημα
Η πόλη της Φλώρινας διαθέτει στους μαθητές όλες τις εκπαιδευτικές βαθμίδες. Τα σχολεία είναι τα έξης:
ΝΗΠΙΑΓΩΓΕΙΑ: 1ο, 2ο, 3ο, 4ο, 5ο, 6ο, 7ο, 8ο, 9ο, 10ο και Ειδικό Νηπιαγωγείο Φλώρινας.
ΔΗΜΟΤΙΚΑ: 1ο, 2ο, 3ο, 4ο, 5ο, 6ο, Ειδικό Δημοτικό Σχολείο Φλώρινας.
ΓΥΜΝΑΣΙΑ: 1ο, 2ο, 3ο, Εκκλησιαστικό και Εσπερινό Γυμνάσιο Φλώρινας.
ΛΥΚΕΙΑ: 1ο Γενικό Λύκειο, 2ο Γενικό Λύκειο, 3ο Γενικό Λύκειο, ΕΠΑ.Λ., Εσπερινό Επαγγελματικό Λύκειο Φλώρινας, Εκκλησιαστικό Γυμνάσιο - Λύκειο και Εσπερινό Λύκειο Φλώρινας.
ΠΑΝΕΠΙΣΤΗΜΙΑ: Στην πόλη της Φλώρινας εδρεύουν οι παρακάτω σχολές και τμήματα του Πανεπιστημίου Δυτικής Μακεδονίας:
Πανεπιστήμιο Δυτικής Μακεδονίας:
Συγκοινωνία
Στη Φλώρινα για τις διαδρομές εντός πόλεως διατίθενται αστικά λεωφορεία,ενώ υπάρχει και η δυνατότητα να κληθεί ταξί. Άνετη είναι η μετακίνηση πεζή ή με ποδήλατο, καθώς διαθέτει ποδηλατοδρόμους. Για μετακινήσεις εκτός πόλεως, δρομολόγια πραγματοποιούνται με τα Κ.Τ.Ε.Λ. Ν.Φλώρινας, εντός και εκτός Νομού (από-προς: Αθήνα, Θεσσαλονίκη, Λάρισα, Λαμία, Ιωάννινα, Έδεσσα, Γιαννιτσά, Κοζάνη, Πτολεμαΐδα, Καστοριά, Γρεβενά). Επίσης, η Φλώρινα διαθέτει Σιδηροδρομικό Σταθμό που τη συνδέει με τρία δρομολόγια ημερησίως με τη Θεσσαλονίκη. Η πόλη δεν διαθέτει αεροδρόμιο αλλά εξυπηρετείται από τα αεροδρόμια της Καστοριάς, της Κοζάνης και της Θεσσαλονίκης.
Η πρόσβαση στην πόλη της Φλώρινας με αυτοκίνητο από επιλεγμένα αστικά κέντρα μπορεί να πραγματοποιηθεί ως εξής:
Ψηφιακό αρχείο ΕΡΤ
Κατηγορία:Νομός Φλώρινας  Κατηγορία:Πόλεις της Ελλάδας
Ξεροτήγανα Κρήτης
Τα ξεροτήγανα αποτελούν ένα από τα πιο δημοφιλή εδέσματα της Κρήτης. Παρασκευάζονται από λεπτή τηγανισμένη ζύμη στην οποία κατά την διαδικασία του τηγανίσματος δίνεται σπειροειδές σχήμα. Λόγω της δυσκολίας αυτής της διαδικασίας συνήθως σε αυτό το στάδιο απαιτούνται 2 άτομα προκειμένου ο ένας να δίνει το σχήμα στην τηγανισμένη ζύμη όταν την βγάζει από το τηγάνι και ο δεύτερος να φροντίζει να μην τσαλακώνεται η ζύμη όταν μπαίνει στο τηγάνι. Όταν τα ξεροτήγανα κρυώσουν επικαλύπτονται με σιρόπι του οποίου κύριο συστατικό είναι το μέλι και γαρνίρονται συνήθως με σουσάμι και κανέλα. Σερβίρονται συνήθως στους γάμους, τις βαπτίσεις και σε πληθώρα άλλων εκδηλώσεων στην Κρήτη ενώ παράλληλα αποτελούν ένα από τα βασικά γλυκά των Χριστουγέννων για τους κρητικούς.
Υλικά Παρασκευής
Υπάρχουν πολλές διαφορετικές συνταγές για ξεροτήγανα αλλά τα πιο συνηθισμένα υλικά που χρησιμοποιούνται είναι τα παρακάτω.
Παραπομπές
Κατηγορία:Ελληνικά επιδόρπια Κατηγορία:Γλυκά
Γεώργιος Χοιροβοσκός
Ο Γεώργιος Χοιροβοσκός ήταν Βυζαντινός φιλόλογος που έζησε τον 6ο αιώνα μ.Χ.
Πότε έζησε
Η ακριβής χρονική τοποθέτηση της εποχής οπότε έζησε ο Γεώργιος Χοιροβοσκός  για ένα μεγάλο χρονικό διάστημα κυμαινόταν από τον 6ο μέχρι τον 10ο αιώνα. Παλαιότεροι ερευνητές, λ.χ. ο Πωλ Λεμέρλ, τον τοποθετούσαν τον 6ο αιώνα με βάση τους συγγραφείς που είχε χρησιμοποιήσει, αλλά πιο σύγχρονοι ερευνητές κατέληξαν στο συμπέρασμα ότι έζησε τον 9ο αιώνα, κατά πάσα πιθανότητα κατά τη διάρκεια ή λίγο μετά την δεύτερη περίοδο της Εικονομαχίας (περ. 815-843).
Το επώνυμό του
Το επώνυμό του ‘’Χοιροβοσκός’’ ίσως έχει σχέση ή με το επάγγελμα που ασκούσε σε νεαρή ηλικία, είτε ονομάζονταν έτσι οι πρόγονοί του. Σύμφωνα όμως με τη μαρτυρία του λογίου αρχιεπισκόπου Θεσσαλονίκης Ευσταθίου, πρόκειται για περιπαικτικό και μειωτικό παρωνύμιο που του έδωσαν οι αντίπαλοί του, ίσως (με δεδομένη την αναχρονολόγηση της ζωής του στο α' ήμισυ του 9ου αιώνα) λόγω εικονομαχικών πεποιθήσεων του Γεωργίου. Ο Ευστάθιος, που θεωρεί τον Γεώργιο "μέγα διδάσκαλο" και τον χρησιμοποιεί συχνά στα έργα του, εξανίσταται εναντίον του προσωνυμίου αυτού, που είχε ως αποτέλεσμα ήδη στην εποχή του (12ος αιώνας) ο Γεώργιος και το έργο του να είναι σχεδόν άγνωστα, ή να αποδίδονται σε άλλους συγγραφείς.
Η ταυτότητά του
Ήταν διάκονος και χαρτοφύλαξ της Εκκλησίας της Κωνσταντινουπόλεως. Στα χειρόγραφα αναφέρεται και «γραμματικός και οικουμενικός διδάσκαλος ». Ο τελευταίος τίτλος, δηλαδή του Οικουμενικού διδάσκαλου, τον συνδέει με καθηγητική θέση στη Σχολή του Πατριαρχείου της Βυζαντινής πρωτεύουσας. Πάντως ο Paul Lemerle υποστηρίζει πως την εποχή εκείνη δεν υφίστατο τέτοιο ίδρυμα σχετικό με το Πατριαρχείο αλλά με το αυτοκρατορικό πανεπιστήμιο της Κωνσταντινούπολης. Ο τίτλος ‘’ οικουμενικός’’ είναι κάτι σαν ‘’ανώτερος πανεπιστημιακός’’. Έτσι ο Χοιροβοσκός ήταν καθηγητής του αυτοκρατορικού πανεπιστημίου της Κωνσταντινούπολης
Συγγραφικό έργο
Μας έχει σωθεί ‘’Υπόμνημα  εις τους Ψαλμούς’’. Δεν πρόκειται για μια εις βάθος ερμηνεία των Ψαλμών, αλλά για γλωσσική επεξεργασία του κειμένου τους. Επρόκειτο για ‘’επιμερισμό ‘’ της γλώσσας των Ψαλμών ,δηλαδή ένταξη της κάθε λέξης στο μέρος του λόγου όπου ανήκε, αναζήτηση της σημασίας της, της ετυμολογίας της, της ορθογραφίας της και τέλος της προσωδίας της. Πρόκειται για καταγραφή των σχετικών παραδόσεών του από μαθητή ή μαθητές του. Επίσης μας μαρτυρούνται και σε κάποιο ποσοστό τους μας σώζονται μαθήματά του με τη μορφή ‘’σχολιών από φωνής’’ δηλαδή από την προφορική διδασκαλία. Πρόκειται για τα: ‘’Περί προσωδίας’’, ’’Περί τέχνης Διονυσίου του Θρακός’’, ’’Περί ονοματικών και ρηματικών κανόνων Θεοδοσίου του Αλεξανδρέους’’, ‘’Περί ορθογραφίας’’, ‘’Περί μετρικής Ηφαιστίωνος’’,  ‘’Περί τρόπων ποιητικών’’,  ‘’Περί ονοματικού του Ηρωδιανού’’,  ‘’Περί ρηματικού του  Απολλωνίου’’.
Απήχηση
Τα εγχειρίδιά της γραμματικής του είναι τα πιο διαδεδομένα στο βυζαντινό σχολείο. Η γλωσσική διασάφηση που επιχειρεί στους Ψαλμούς χρησιμοποιείται κατά τον 10ο αιώνα από το Φλωρεντινό Ετυμολογικό. Ελληνολατινικό Λεξικό του 13ου αιώνα –έργο ανώνυμου- αλλά και η Γραμματική'' του Θεόδωρου Γαζή, λογίου του 15ου αιώνα, στηρίζεται στο έργο του Χοιροβοσκού.
Πηγές
Κατηγορία:Βυζαντινοί λόγιοι Κατηγορία:Βυζαντινοί του 9ου αιώνα
Κόμη Βερενίκης
Ο αστερισμός αυτός βρίσκεται μεταξύ των αστερισμών Λέοντος και Βοώτου, πάνω από την Παρθένο και νότια των Θηρευτικών Κυνών. Περιλαμβάνει συνολικά 37 ορατά με γυμνό μάτι αστέρες, από 3ου μέχρι 6ου μεγέθους, από τα οποία τα περισσότερα είναι πολύ αμυδρά, και τα οποία αποτελούν το άθροισμα εκείνων των αστέρων που ο Πτολεμαίος αναφέρει στον «Κατάλογο της Μαθηματικής Σύνταξής» του ως Πλόκαμον.
Αξιοσημείωτα στον αστερισμό
Ο με αριθμό 42 αστέρας του αστερισμού της Κόμης είναι διπλός και μάλιστα από τους πλέον αξιοσημείωτους. Ανακαλύφθηκε το 1827, οι δε συνιστώντες αυτόν αστέρες είναι ίσης λαμπρότητας, 5,2 μεγέθους. Αυτοί περιφέρονται γύρω από το κοινό κέντρου βάρους των εντός 25 και 1/3 γήινων ετών. Στη πραγματικότητα το σύνολο των αστέρων του αστερισμού αυτού αποτελεί ένα από τα καλούμενα ανοικτά σμήνη, δηλαδή άθροισμα αστέρων που περιστρέφονται γύρω από ένα κοινό κέντρο μάζας, που απέχει από τη Γη 264 έτη φωτός.
Επίσης προς την κατεύθυνση του αστερισμού τούτου βρίσκεται ένα μεγάλο σμήνος γαλαξιών, στο οποίο θεωρητικά περιλαμβάνονται περισσότεροι από 3.000 γαλαξίες.
Ετυμολογία
Ο αστερισμός οφείλει το όνομά του σε μια ιστορία που φτάνει ως τις μέρες μας από την πτολεμαϊκή Αίγυπτο, και συγκεκριμένα όταν στο θρόνο βρισκόταν ο Πτολεμαίος Γ΄ Ευεργέτης και η σύζυγός του Βερενίκη Β΄. Λίγο μετά το γάμο τους, ο Πτολεμαίος αναχώρησε από την Αίγυπτο για να υποστηρίξει την αδερφή του, που ονομαζόταν επίσης Βερενίκη, στον Τρίτο Συριακό πόλεμο. Ο Καλλίμαχος συγκεκριμένα αναφέρει πως την άφησε στο νυφικό της κρεβάτι. Ο θρύλος λέει πως η Βερενίκη αφιέρωσε στη θεά Αφροδίτη, και συγκεκριμένα στο ναό της στο Ζεφύριο, τα πλούσια και πανέμορφα μαλλιά της, προκειμένου ο Πτολεμαίος να επιστρέψει ασφαλής. Ο φαραώ επέστρεψε πράγματι έχοντας κατορθώσει μια σειρά από νίκες το 245 π.Χ., και η Βερενίκη εκπλήρωσε το τάμα της. Την άλλη μέρα όμως τα μαλλιά της είχαν εξαφανιστεί από το ναό. Ο Κόνων από τη Σάμο, ένας μαθηματικός και αστρονόμος που ζούσε στην αυλή του φαραώ, υποστήριξε πως οι θεοί τοποθέτησαν τη χαμένη κόμη ανάμεσα στα αστέρια. Ο αστερισμός αυτός φέρει ακόμη και σήμερα το όνομα «Κόμη της Βερενίκης» (Coma Berenice) ή «Πλόκαμος της Βερενίκης». Το γεγονός μετέτρεψε σε ποίημα ο Καλλίμαχος από το οποίο σώζονται μικρά αποσπάσματα. Ωστόσο διασώζεται μια ρωμαϊκή μετάφρασή του από τον Κάτουλλο.
Dangerous - The Short Films
Το Dangerous – The Short Films είναι συλλογή μουσικών βίντεων από το άλμπουμ Dangerous του Μάικλ Τζάκσον, η οποία κυκλοφόρησε αρχικά σε μορφή VHS, το 1993, από τη Buena Vista Home Video, και σε DVD το 2001. Κυκλοφόρησε μαζί με το Dangerous σε two disc set το 2008.
Κομμάτια
Σημειώσεις
Παραπομπές
Κατηγορία:Βίντεο άλμπουμ του Μάικλ Τζάκσον
C5H10O2
Ο μοριακός τύπος C5H10O2 (με μοριακή μάζα 102,13 amu) μπορεί να αναφέρεται στα ακόλουθα ισομερή θέσης:
Γιοσιχίντε Σούγκα
Πρώτα χρόνια και σπουδές
Γεννημένος από μια οικογένεια αγροτών φράουλας στην επαρχία Ακίτα, ο Σούγκα εγκαταστάθηκε στο Τόκιο μετά την αποφοίτησή του από το λύκειο, όπου εγγράφηκε στο Πανεπιστήμιο Χοσέι. Λίγο μετά την αποφοίτησή του με πτυχίο νομικής, ο Σούγκα έγινε βοηθός του εκπροσώπου Χικοσαμπούρο Οκονόγκι το 1975 πριν ασχοληθεί με την πολιτική και ο ίδιος, όταν εκλέχθηκε στη Δημοτική Συνέλευση της Γιοκοχάμα το 1987. Στις εκλογές του 1996 εξελέγη στη Βουλή των Αντιπροσώπων, εκπροσωπώντας τη 2η Περιφέρεια της Καναγκάουα ως μέλος του LDP.
Πολιτική σταδιοδρομία
Κατά τη διάρκεια της θητείας του στη Δίαιτα ο Σούγκα έγινε στενός συνεργάτης του Γενικού Γραμματέα του Υπουργικού Συμβουλίου Σίνζο Άμπε. Όταν ο Άμπε έγινε πρωθυπουργός το 2006, διόρισε τον Σούγκα στο υπουργικό συμβούλιο ως υπουργό Εσωτερικών και Επικοινωνιών. Ο Άμπε αργότερα διόρισε τον Σούγκα ως αρχιγραμματέα του υπουργικού συμβουλίου το 2012 μετά την επιστροφή του στην πρωθυπουργία, ένα αξίωμα στο οποίο θα παρέμενε ο Σούγκα στη διάρκεια ολόκληρης της δεύτερης θητεία του Άμπε. Είναι ο μακροβιότερος αρχιγραμματέας του υπουργικού συμβουλίου στην ιαπωνική ιστορία. Τον Σεπτέμβριο του 2020, όταν ο Άμπε ανακοίνωσε την αποχώρησή του από την πολιτική, ο Σούγκα δήλωσε την υποψηφιότητά του στις εκλογές για αρχηγό του LDP. Ευρέως θεωρημένος ως πρωτοπόρος, ο Σούγκα κέρδισε άνετα τις εκλογές στις 14 Σεπτεμβρίου με το 70% των ψήφων. Δύο ημέρες αργότερα, εξελέγη επίσημα πρωθυπουργός από τη Δίαιτα και διορίστηκε από τον αυτοκράτορα Nαρουχίτο, καθιστώντας τον ως τον πρώτο νέο πρωθυπουργό της εποχής Ρέιουα.
Ο Σούγκα δήλωσε ότι η πρωθυπουργία του θα επικεντρωθεί στη συνέχιση των πολιτικών και των στόχων της διοίκησης Άμπε, συμπεριλαμβανομένης της σουίτας οικονομικών πολιτικών |(γνωστής ως Abenomics), στην αναθεώρηση του άρθρου 9 του ιαπωνικού συντάγματος και στη διασφάλιση της απελευθέρωσης των Ιαπώνων που απήχθησαν από τη Βόρεια Κορέα.
Παραίτηση
Ο Σούγκα σταδιακά έχασε τη δημοτικότητά του εξαιτίας των χειρισμών στην πανδημία COVID-19 και στη διαχείριση των Ολυμπιακών Αγώνων. Λίγο πριν τη λήξη της πρωθυπουργίας του τα ποσοστά δημοτικότητάς του ήταν από τα χαμηλότερα στην ιαπωνική ιστορία. Στις 3 Σεπτεμβρίου 2021 ανακοίνωσε την απόφασή του να μην διεκδικήσει ξανά την ηγεσία του LDP, και κατά συνέπεια να παραιτηθεί από την πρωθυπουργία.
Προσωπική ζωή
Είναι παντρεμένος και έχει τρεις γιους. Η σύζυγός του, Μαρίκο, είναι η αδελφή ενός από τους πρώην συναδέλφους του στο γραφείο του Χικοσαμπούρο Οκονόγκι.
Ο Σούγκα έκανε καράτε όταν ήταν φοιτητής. Κρατά την τρίτη και μαύρη ζώνη.
Παραπομπές
Κατηγορία:Λήμματα που περιέχουν κείμενο στα ιαπωνικά Κατηγορία:Πρωθυπουργοί της Ιαπωνίας
Απασχολησιοθεραπεία
Ο όρος Εργοθεραπεία έχει αντικαταστήσει το δόκιμο όρο απασχολησιοθεραπεία, ο οποίος έχει πλέον καταργηθεί. Ως απασχολησιοθεραπεία νοείτω η χρησιμοποίηση μιας απασχόλησης κατ' επιλογή για την προαγωγή και τη διατήρηση της υγείας, την πρόληψη αναπηρίας, την εκτίμηση της συμπεριφοράς και τη θεραπεία ή την εκπαίδευση ασθενών με σωματική ή ψυχοκοινωνική δυσλειτουργία. Η μορφή αυτής της θεραπείας αναπτύχθηκε από την αναγνώριση του γεγονότος ότι η εργασία βοηθά στην αποκατάσταση του ψυχικά και σωματικά ασθενούς, ιδίως ύστερα από την πάροδο της οξείας φάσης της νόσου. Επειδή οποιαδήποτε μορφή θεραπείας πρέπει να συναρτάται με τυχόν άλλες, κάθε θεραπευτικό πρόγραμμα, σχεδιασμένο από τον ειδικό θεραπευτή, συντονίζεται με την εργασία ιατρών, νοσοκόμων και του άλλου συναφούς ειδικού προσωπικού στον καταρτισμό ειδικού προγράμματος για τον ασθενή.
Ιστορία
Ασθενείς έχουν χρησιμοποιηθεί από πολλύ καιρό στις υπηρεσίες κοινής ωφέλειας των ψυχιατρείων.Στα τέλη του 19ου και στις αρχές του 20ου αιώνα έγιναν πειράματα για τη χρησιμοποίηση χειροτεχνικών δραστηριοτήτων προς απασχόληση των ψυχασθενών. Η εφαρμογή αυτή δημιούργησε τα πρώτα εργαστήρια απασχολησιοθεραπείας και αργότερα σχολές για την εκπαίδευση ειδικών θεραπευτών. Κατά τη δεκαετία του 1920 η θεραπεία των ψυχιατρικών ασθενών στρέφονταν στην ανάπτυξη πιο ικανοποιητικών σχέσεων με το γύρω κόσμο και στη βοήθεια προς τους ασθενείς για να απαλλαγούν από τις συναισθηματικές τους απογοητεύσεις ή να τις εξιδανικεύσουν. Μεταγενέστερες εξελίξεις περιλάμβαναν τεχικές επιλύσεις προβλημάτων, χειροτεχνίες και εργασιακές μεθόδους για νέα άτομα και ακόμη βιομηχανικά και εργασιακά προγράμματα απασχολήσεων για ενδονοσοκομιακούς ασθενείς. Το 1952 σχηματίστηκε μια Παγκόσμια Ομοσπονδία Εργοθεραπευτών και το 1954 οργανώθηκε το πρώτο διεθνές συνέδριο στο Εδιμβούργο. Ο παγκόσμιος οργανισμός χρησιμεύει ως σύνδεσμος περισσότερων από 20 εθνικές οργανώσεις, που οι ίδιες εξετάζουν και εγγράφουν τους θεραπευτές.
Σύγχρονες Δραστηριότητες
Η απασχολησιοθεραπεία, επιστήμη-πρόγονος της Εργοθεραπείας, σχεδιαζόταν ως ειδική θεραπεία αποκατάστασης των σωματικών λειτουργιών και για τη δημιουργία μεθόδων αυτοβοήθειας σε απλές λειτουργίες, όπως το φαγητό, το ντύσιμο και το γράψιμο, σε όση έκταση επιτρέπουν τα μόνιμα όρια των δυνατοτήτων του αρρώστου. Ο απασχολησιοθεραπευτής, όπως καλείτω τα πρώτα χρόνια στην Ελλάδα ο τωρινός Εργοθεραπευτής, προκειμένου να διεξάγει τη θεραπεία που έχει ορισθεί από το γιατρό, έπρεπε να έχει επαρκείς γνώσεις ανατομίας, φυσιολογίας, ιατρικής, χειρουργικής, ψυχιατρικής και ψυχολογίας, καθώς και γνώση των τεχνικών που χρησιμοποιούνται στη θεραπεία.
Εξωτερικοί σύνδεσμοι
Κατηγορία:Θεραπευτικές αγωγές Κατηγορία:Εργοθεραπεία
Τζακ Γκρίλις
Ο Τζακ Γκρίλις (Jack Grealish, 10 Σεπτεμβρίου 1995) είναι Άγγλος ποδοσφαιριστής ο οποίος αγωνίζεται ως πλάγιος ή επιθετικός μέσος για λογαριασμό της Μάντσεστερ Σίτι και της εθνικής ομάδας της Αγγλίας.
Ο Γκρίλις εντάχθηκε στην Άστον Βίλα σε ηλικία 6 ετών και πραγματοποίησε την πρώτη συμμετοχή του με τον σύλλογο τον Μάιο του 2014, μετά από δανεισμό στη Νοτς Κάουντι. Με την Άστον Βίλα έφτασε στον τελικό του Κυπέλλου Αγγλίας το 2015 και του Λιγκ Καπ το 2020, χωρίς να τα κατακτήσει. Την σεζόν 2018-19 εντάχθηκε στην ομάδα της χρονιάς για τη Τσάμπιονσιπ και τη σεζόν 2019-2020 παίκτης της χρονιάς για την Άστον Βίλα. Το 2021 αποκτήθηκε από την Μάντσεστερ Σίτι για 140 εκατομμύρια δολάρια, η οποία αποτελεί την ακριβότερη μεταγραφή στην ιστορία της Πρέμιερ Λιγκ, και ακριβότερη μεταγραφή Άγγλου ποδοσφαιριστή.
Ο Γκρίλις μπορούσε να εκπροσωπήσει τόσο την Αγγλία όσο και τη Δημοκρατία της Ιρλανδίας σε διεθνές επίπεδο. Σε επίπεδο Κ-21 αγωνίστηκε για την Ιρλανδία, αλλά τον Απρίλιο του 2016 αποφάσισε να αγωνιστεί για την Αγγλία. Κλήθηκε για πρώτη φορά στην εθνική ανδρών το 2020. Στις 9 Οκτωβρίου του 2021 πέτυχε το πρώτο του γκολ με την φανέλα της εθνικής Αγγλίας απέναντι στην Ανδόρα.
Παραπομπές
Κατηγορία:Άγγλοι ποδοσφαιριστές Κατηγορία:Ιρλανδοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ιρλανδίας Κ21 Κατηγορία:Ποδοσφαιριστές Εθνικής Αγγλίας Κ21 Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Νοτς Κάουντι Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Άγγλοι ιρλανδικής καταγωγής
Σημαία της Ανγκόλας
μικρογραφία|200px|[[Αρχείο:FIAV 111111.svg|23px Λόγος σημαίας: 2:3]] μικρογραφία|Σημαία του πρώην απελευθερωτικού κινήματος και σημερινού πολιτικού κόμματος MPLA Η  σημαία της Ανγκόλας αποτελείται από δύο μέρη ίδιων διαστάσεων: πάνω κόκκινο και κάτω μαύρο.
Το κόκκινο χρώμα συμβολίζει το αίμα των Ανγκολανών που χύθηκε κατά την διάρκεια του αγώνα για την ανεξαρτησία τους, το μαύρο χρώμα συμβολίζει την αφρικανική ήπειρο.
Στο κέντρο της σημαίας βρίσκεται ένα κίτρινο σύμβολο το οποίο αποτελείται από ένα μισό γρανάζι, μια χατζάρα και ένα αστέρι. Το αντικείμενο αυτό συμβολίζει την δύναμη των εργατών. Η ομοιότητα με την σημαία της Σοβιετικής ΄Ενωσης παραπέμπει στον Κομμουνισμό.
Η κυβέρνηση της Ανγκόλας δήλωσε το 2004 ότι πρόκειται να αλλάξει τη σημαία της χώρας.
Η χώρα απέκτησε Σύνταγμα στις 25 Αυγούστου 1992.
Πρόταση 2003
Το 2003 προτάθηκε μια νέα, πιο "αισιόδοξη" σημαία, η οποία δεν έχει υιοθετηθεί μέχρι στιγμής. Το σχέδιο με τον ήλιο στη μέση θυμίζει τις σπηλαιογραφίες που βρέθηκαν στο σπήλαιο Τσιτούντο-Χούλου. Οι διαστάσεις είναι ξανά 2:3. Η πρόταση δε συνάντησε την αποδοχή των Ανγκολανών, επειδή δεν συνδεόταν με την ιστορία και έμοιαζε με τις σημαίες άλλων χωρών, όπως της Κόστα-Ρίκα και της Βόρειας Κορέας.
Εξωτερικοί σύνδεσμοι
Ανγκολα Κατηγορία:Εθνικά σύμβολα της Ανγκόλας
Δραπέτες της Κολάσεως
Οι Δραπέτες της Κολάσεως (Πρωτότυπος τίτλος: Passage to Marseille) είναι δραματική πολεμική ταινία Αμερικανικής παραγωγής του 1944 σε σκηνοθεσία Μάικλ Κερτίζ και σενάριο των Κέισι Ρόμπινσον και Τζακ Μοφτ βασισμένο στο μυθιστόρημα Sans Patrie (Άνθρωποι χωρίς Χώρα) των Τσαρλς Νόρντχοφ και Τζέιμς Νόρμαν Χαλ. Πρωταγωνιστούν οι Χάμφρεϊ Μπόγκαρτ, Μισέλ Μοργκάν και Κλοντ Ρέινς.
Πλοκή
Η ταινία ξεκινά με τη φράση:
Το 1942, ο πολεμικός ανταποκριτής Μάνινγκ φτάνει σε μια αγγλική αεροπορική βάση για να μάθει για τους ελεύθερους Γάλλους που πολεμούν τους Γερμανούς. Μαζί με τον διοικητή Φράισινε, παρακολουθούν τα γαλλικά πληρώματα των βομβαρδιστικών καθώς αυτά προετοιμάζονται για μια επιδρομή. Το ενδιαφέρον του Μάνινγκ επικεντρώνεται στον Ζαν Ματράκ, έναν πυροβολητή και ο Φράισινε αρχίζει να αφηγείται την ιστορία του Ματράκ:
Όταν ξέσπασε ο Β' Παγκόσμιος Πόλεμος ο Φράισινε είχε προγραμματίσει να επιστρέψει στη Γαλλία από τη Νοτιοανατολική Ασία με το φορτηγό πλοίο "Πόλη της Νανσύ". Ο Γάλλος Ταγματάρχης Ντιβάλ ήταν επίσης επί του πλοίου. Αφού διέσχισαν τη διώρυγα του Παναμά, συνάντησαν μια βάρκα με πέντε άντρες. Αυτοί ισχυρίστηκαν ότι ήταν απλοί χρυσωρύχοι από τη Βενεζουέλα που ταξιδεύαν για τη Γαλλία. Ωστόσο, ο Ντιβάλ ήταν πεπεισμένος ότι οι άντρες έφυγαν από το νησί του Διαβόλου, μια αποικία καταδίκων. Ο Πλοίαρχος Μαλό του "Πόλη της Νανσύ" σε αντίθεση με τις προειδοποιήσεις του Ντιβάλ αποφασίζει να τους πάρει πάνω στο πλοίο του. Αργότερα, ένας από τους άνδρες που ονομάζεται Ρενό παραδέχεται στον Φράισινε ότι στην πραγματικότητα είναι κατάδικοι που απέδρασαν από το νησί του Διαβόλου. Ο ίδιος κατέληξε ως απελπισμένος στο νησί, δύο από τους άλλους, ο Γκαρού και ο Πετί, στάλθηκαν στην αποικία καταδικασμένοι για ανθρωποκτονίες, ένας άλλος που ονομάζεται Μάριους ήταν κλέφτης. Ο αρχηγός τους Ζαν Ματράκ, ωστόσο, ήταν πολιτικός κρατούμενος. Λόγω των τρομερών συνθηκών στο νησί, σχεδίαζαν να αποδράσουν.
Αποδεικνύεται ότι ο Ματράκ ήταν δημοσιογράφος στη Γαλλία μέχρι το 1938. Ως πατριώτης και αντιφασίστας, είχε επικρίνει την κυβέρνηση του Βισύ στην εφημερίδα του, η οποία σταμάτησε αμέσως τη λειτουργία της. Με τη φίλη του Πώλα, έφυγαν σε μια αγροτική περιοχή. Παντρεύτηκαν, αλλά η ευτυχία τους ήταν σύντομη, καθώς ο Μάτρακ κατηγορήθηκε ψευδώς για τη δολοφονία ενός εργάτη του τύπου και τελικά μεταφέρθηκε στο νησί του διαβόλου.
Πριν φύγουν από το νησί, ο Ματράκ, ο Ρενό και οι τρεις άλλοι ορκίστηκαν ότι θα πολεμούσαν για τη Γαλλία αν η απόδραση τους ήταν επιτυχής. Ο Φράισινε θέλει τώρα να τους βοηθήσει. Το "Πόλη της Νανσύ" υποτίθεται ότι θα είχε κατεύθυνση προς τη Μασσαλία. Ωστόσο ο Πλοίαρχος Μαλό φοβούμενος ότι το φορτίο νικελίου που μεταφέρει του θα πέσει στα χέρια των Γερμανών εκεί, αποφασίζει να αλλάξει πορεία και να δέσει σε ένα αγγλικό λιμάνι. Ωστόσο, ο Ντιβάλ και αρκετοί άλλοι υποστηρικτές του Βισύ θέλουν να το αποτρέψουν από αυτό. Προσπαθούν να καταλάβουν το πλοίο, αλλά στη συνέχεια αντιμετωπίζονται από τους ναυτικούς και τους άντρες του Ματράκ. Ένας από τους άντρες του Ντιβάλ κατορθώνει και γνωστοποιεί τη θέση του πλοίου στους Γερμανούς μέσω ραδιοφωνικού πομπού, οπότε το πλοίο δέχεται επίθεση από ένα γερμανικό αεροπλάνο. Αρκετοί άντρες σκοτώνονται στο πλοίο πριν ο Ματράκ καταφέρει να καταρρίψει το αεροπλάνο. Οι Γερμανοί πιλότοι που επέζησαν προσπαθούν να ανέβουν στα φτερά του αεροσκάφους τους που επιπλέουν στη θάλασσα, αλλά ο Ματράκ τους πυροβολεί ανελέητα.
Μετά την αγκυροβόληση του "Πόλη της Νανσύ" στην Αγγλία, ο Ματράκ μαθαίνει ότι έχει αποκτήσει έναν γιο με την Πώλα. Ως πυροβολητής στη μοίρα βομβαρδιστικών του Φράισινε, προσπάθει να πετά πάνω από το σπίτι της Πώλα στη Γαλλία όσο το δυνατόν συχνότερα και να της ρίχνει γράμματα. Μια νύχτα το αεροπλάνο του χτυπήθηκε άσχημα από τους Γερμανούς. Ο Ματράκ πέθανε κρατώντας ένα γράμμα προς τον γιο του, του οποίου το πατριωτικό μήνυμα ο Φράισινε εκφωνεί στην κηδεία του.
Παραγωγή
Οι Δραπέτες της Κολάσεως επανένωσε μεγάλο μέρος του καστ της Καζαμπλάνκα (1942), σε σκηνοθεσία επίσης του Κέρτις, συμπεριλαμβανομένων των Χάμφρεϊ Μπόγκαρτ, Κλοντ Ρέινς, Σίντνεϊ Γκρίνστριτ, Πίτερ Λόρε και Χέλμουτ Ντάντιν. Άλλοι ηθοποιοί που συνδέονται με τις δύο παραγωγές ήταν η Μισέλ Μόργκαν, η οποία ήταν η αρχική επιλογή για τον Α' γυναικείο ρόλο για την Καζαμπλάνκα αντί της Μπέργκμαν, καθώς και οι Βίκτωρ Φράνσεν, Φίλιπ Ντορν, Κορίνα Μούρα και Τζορτζ Τομπαΐας.
Παρόλο που ζητήθηκαν εξωτικές τοποθεσίες, η βασική κινηματογράφηση πραγματοποιήθηκε πραγματικά στο Λος Άντζελες και στην Αρκάντια της Καλιφόρνια, με επιπλέον λήψη τοποθεσιών στο Βίκτωρβιλ της Καλιφόρνια. Πριν ο Μπόγκαρτ άρχισε να δουλεύει στην ταινία, η προπαραγωγή ήταν σε εξέλιξη έξι μήνες νωρίτερα, καθώς ήταν απόφαση του Τζακ Γουόρνερ να βρίσκεται ο ηθοποιός στα γυρίσματα της ταινίας Θύελλα Παθών (κυκλοφόρησε το 1945, αλλά γυρίστηκε το 1943). Αυτό είχε σαν αποτέλεσμα ο πρωταγωνιστικός του ρόλος στην ταινία να είναι αμφίβολος, με τον Ζαν Γκαμπέν να αναφέρεται ως αντικαταστάτης. Ακόμα και όταν αποφασίστηκε ο ρόλος, η απεικόνιση του Μπόγκαρτ παρεμποδίστηκε από κάποιες οικογενειακές δυσκολίες και από την έλλειψη δέσμευσης για το έργο.
Οι σκηνές πτήσεων δείχνουν την Ελεύθερη Γαλλική Πολεμική Αεροπορία να χρησιμοποιεί βομβαρδιστικά Boeing B-17 Flying Fortress. Η παραγωγή πήρε ελεύθερη άδεια με τις πραγματικές αποστολές βομβαρδιστικών που διεξήγαγαν οι μονάδες των Ελεύθερων Γαλλικών Δυνάμεων, οι οποίες χρησιμοποίησαν κυρίως μεσαία βομβαρδιστικά όπως το Martin B-26 Marauder. Η χρήση του πανταχού παρόν B-17 οφείλεται στο ότι ήταν αναγνωρίσιμο από το αμερικανικό κοινό.
Box office
Σύμφωνα με τα αρχεία της Warner Bros., η ταινία κέρδισε στο box office 2.157.000 δολάρια στις Ηνωμένες Πολιτείες και 1.629.000 δολάρια στο εξωτερικό.
Κριτικές
O Μπόσλεΐ Κράουδερ των The New York Times θεώρησε ότι η ταινία ήταν ένα «σκληρό και βαρύ μελόδραμα», που πολλά από τα οποία προκαλούσαν σύγχυση. Η πλοκή της ταινίας φαίνεται επίσης «αμφισβητήσιμη» και «κατασκευασμένη». Η σκηνοθεσία του Μάικλ Κέρτις είναι και πάλι «βαριά» και «μελοδραματική». Σύμφωνα με το Variety, η ταινία έπαιξε σταθερά καλά. Ωστόσο, ο Κλοντ Ρέινς ξεχωρίζει μεταξύ των ηθοποιών. Ο κριτικός της ταινίας Λεονάρντ Μάλτιν είπε αναδρομικά ότι η ταινία «καταστράφηκε» από τις συγκεχυμένες αναδρομές. Το αποτέλεσμα ήταν «όχι μια κακή πολεμική ταινία», αλλά ήταν «πολύ λεκτική» και, δεδομένου του καστ, «μια απογοήτευση».
Εξωτερικοί σύνδεσμοι
Κατηγορία:Ταινίες του 1944 Κατηγορία:Αμερικανικές ταινίες Κατηγορία:Αμερικανικές ασπρόμαυρες ταινίες Κατηγορία:Αμερικανικές πολιτικές δραματικές ταινίες Κατηγορία:Αμερικανικές δραματικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Μάικλ Κερτίζ Κατηγορία:Ταινίες με μουσική σύνθεση Μαξ Στάινερ Κατηγορία:Ταινίες παραγωγής Warner Bros. Κατηγορία:Ταινίες γυρισμένες στο Λος Άντζελες Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες Β΄ Παγκοσμίου Πολέμου Κατηγορία:Ταινίες τοποθετημένες στη Μασσαλία
Καουάι
Το Καουάι (αγγλικά Kauai), το τέταρτο μεγαλύτερο νησί στη Χαβάη, είναι από τα πλέον πιο βροχερά μέρη του κόσμου. Μεγάλα τμήματα του ορεινού νησιού κρύβονται στα σύννεφα. Αυτά τα δάση με την οργιώδη βλάστηση και τη μεγάλη υγρασία είναι η πατρίδα τροπικών πουλιών που απειλούνται με εξαφάνιση. Ακόμη και μικρές μεταβολές στις καιρικές συνθήκες, όπως στη συχνότητα των βροχοπτώσεων, μπορεί να προκαλέσουν μεγάλες αλλαγές στην περιοχή, θέτοντας σε κίνδυνο το οικοσύστημα του νησιού.
Κατηγορία:Νησιά των Ηνωμένων Πολιτειών Κατηγορία:Χαβάη Κατηγορία:Ηφαιστειογενή νησιά
Χοτάν
Κλίμα
Το Χοτάν έχει ερημικό κλίμα, με σχεδόν καθόλου βροχοπτώσεις καθ' όλη τη διάρκεια του έτους και μεγάλη εποχιακή διακύμανση στη θερμοκρασία. Ο πιο κρύος μήνας είναι ο Ιανουάριος με -4ºC και ο πιο ζεστός είναι ο Ιούλιος με μόλις 25ºC.
Παραπομπές
Κατηγορία:Πόλεις της Κίνας
Αμούρ (ποταμός)
200px|right|thumb|Γέφυρα στον ποταμό Αμούρ Ο Αμούρ (река Аму́р, ρέκα Αμούρ) ή Χέιλονγκγιάνγκ (κινεζικά: 黑龙江) ή Σαχαλιγιάν Ουλά (μαύρος ποταμός στη γλώσσα Μαντσού) είναι ο 9ος μεγαλύτερος ποταμός του κόσμου. Βρίσκεται στα εδάφη της Κίνας και της Ρωσίας και ένα μέρος του αποτελεί σύνορο μεταξύ των δύο χωρών. Το μήκος του είναι 4.352 χιλιόμετρα και χύνεται στον Ειρηνικό Ωκεανό, βορειοανατολικά της Σαχαλίνης. Ο ποταμός σχηματίζεται από άλλους δύο, ο πρώτος από τους οποίους (Σχίλκα) βρίσκεται στη Ρωσία και ο δεύτερος (Αργκούν) στη Κίνα.
Κατηγορία:Ποταμοί της Ρωσίας Κατηγορία:Ποταμοί της Κίνας Κατηγορία:Διεθνείς ποταμοί της Ασίας Κατηγορία:Ποτάμια σύνορα
Βέτερν
200px|thumb|right|Χάρτης της Σουηδίας. Το μακρόστενο σώμα νερού στο νοτιοκεντρικό τμήμα της χώρας είανι η Βέτερν. 160px|thumb|right|Χάρτες της λίμνης Βέτερν στη Σουηδία Η Βέτερν (Vättern), είναι λίμνη της νοτιοκεντρικής Σουηδίας, η δεύτερη σε εμβαδόν λίμνη της χώρας και έκτη στην Ευρώπη. Βρίσκεται στα νοτιοανατολικά της Βένερν (Vänern), της μεγαλύτερης σουηδικής λίμνης και, έχοντας σχήμα δακτύλου, «δείχνει» προς το νότιο άκρο της Σκανδιναβικής Χερσονήσου. Φημίζεται για το πεντακάθαρο, πόσιμο νερό της.
Ονομασία
Μία από τις ετυμολογικές προελεύσεις του ονόματος της λίμνης, είναι από το vatten, σουηδική λέξη για το νερό. Αυτή η ετυμολογική βάση, όμως, είναι ασαφής και αμφισβητείται. Έχει, επίσης, προταθεί ο αρχαϊκός όρος vätter (πληθ. vættir), που σημαίνει πνεύμα του δάσους ή της λίμνης.
Γεωγραφία
Η συνολική επιφάνεια της Βέτερν είναι 1.912 τ.χλμ., περίπου, με λεκάνη απορροής λίγο πάνω από το διπλάσιο, περίπου 4.503 τ.χλμ. Το βαθύτερο σημείο της λίμνης είναι 128 μέτρα και βρίσκεται στα νότια του νησιού Βίσινγκσε (Visingsö) το μέσο βάθος της είναι 41 μέτρα. Η λίμνη έχει περίμετρο περίπου 642 χιλιόμετρα και έχει όγκο 77 κυβικών μέτρων. Αυτοί οι αριθμοί τείνουν να είναι σταθεροί, διότι η στάθμη της λίμνης ρυθμίζεται.
Η Βέτερν βρίσκεται στην Γκέταλαντ (Götaland), μία από τις τέσσερις μεγάλες φυσιογεωγραφικές περιοχές της Σουηδίας, και αποστραγγίζεται από το ποτάμιο σύστημα Μούταλα (Motala Ström), που ξεκινάει από την πόλη Μούταλα (Motala) και καταλήγει στη Βαλτική Θάλασσα. Η λίμνη περιλαμβάνει το γραφικό νησί Βίσινγκσε, που βρίσκεται έξω από την πόλη Γκρέννα (Gränna). Άλλες πόλεις στη λίμνη είναι οι Γιένσεπινγκ, Βάντστενα (Vadstena), Άσκερσουντ (Askersund) και Κάρλσμπουργκ (Karlsborg). Περίπου το 62% της λεκάνης απορροής καλύπτεται από ερυθρελάτες, πεύκα και φυλλοβόλα και το 26,7% από καλλιεργήσιμη γη.
Γεωλογία
Η γεωλογία της λίμνης σχετίζεται με εκείνη της Βαλτικής Θάλασσας, της οποίας υπήρξε συχνά τμήμα. Μαζί με τη Βένερν, αποτελούσε μέρος ενός υδάτινου συστήματος που συνέδεε την κεντρική Σουηδία με τον Σκαγεράκη (Skagerrak), αρκετές φορές, στο πρόσφατο γεωλογικό παρελθόν. Η Βέτερν βρίσκεται σε ένα ρήγμα (graben) που σχηματίζεται από κινήσεις του φλοιού, με διεύθυνση ανατολής-δύσης, πριν από 40-50 εκατομμύρια χρόνια. Κατά τη διάρκεια των πιο πρόσφατων γεωλογικών περιόδων, πολλοί παγετώνες είχαν καλύψει τη λίμνη και τη γύρω περιοχή, αφήνοντας παγετωνικές ραβδώσεις και διαμήκεις λοφοσειρές (drumlins) καθώς υποχώρησαν.
Η σημερινή λίμνη ξεκίνησε ως ανεξάρτητο σώμα νερού, που άφησε η υποχώρηση του σκανδιναβικού παγετώνα μετά την τελευταία παγετωνική περίοδο, περίπου 10.000 χρόνια πριν. Τα περισσότερα από τα είδη που ζουν στη λίμνη κατάγονται από εκείνη την εποχή (όπως ο σολομός Salvelinus alpinus). Στη συνέχεια, αποτέλεσε κόλπο της Θάλασσας Γιόλντια και, στη συνέχεια, συνδέθηκε με τη λίμνη Άνσιλους. Περίπου 8.000 χρόνια πριν, ένα τυχαίο γεωλογικό γεγονός, απόρροια της άνισης ισοστατικής ανόδου της σκανδιναβικής ξηράς, ανύψωσε την Βέτερν, οπότε οι δύο λίμνες διαχωρίστηκαν μεταξύ τους. Σήμερα η μεταπαγετώδης άνοδος της ξηράς είναι 3.5 χιλιοστά τον χρόνο στη βορειοανατολική Μούταλα και 2.6 χιλιοστά στο νότιο Γιένσεπινγκ. Η Βέτερν φαίνεται να παρουσιάζει κλίση προς το νότο, περίπου 1 χιλιοστό κάθε χρόνο.
Βιοκοινότητες
Η λίμνη περιέχει τόσο φυτοπλαγκτόν όσο και ζωοπλαγκτόν, όπως Κωπήποδα και Κλαδόκερα. Τα είδη βενθικών οργανισμών περιλαμβάνουν καρκινοειδή, ολιγόχαιτους (Oligochaeta), δίπτερα και δίθυρα. Επιπλέον, περιέχει πολλά είδη ψαριών, όπως τους σολομούς Salvelinus salvelinus, Coregonus lavaretus και σολομό του Ατλαντικού. Όμως, η λίμνη είναι πολύ γνωστή για τον αρκτικό σολομό, Salvelinus alpinus.
Αναψυχή
Στη Βέτερν διοργανώνεται ετήσιος ποδηλατικός αγώνας, ο Γύρος της Βέτερν (Vätternrundan), προσελκύοντας περίπου 20.000 συμμετέχοντες, που καλούνται να ολοκληρώσουν 300 χιλιόμετρα γύρω από τις όχθες της λίμνης. Η λίμνη είναι, επίσης, γνωστή για την αλιεία της, εξυπηρετώντας τους πολίτες των κοντινών περιοχών. Τουρίστες, ερασιτέχνες ψαράδες και παραθεριστές είναι ελεύθεροι να ψαρεύουν στη λίμνη, εφ'όσον δεν χρησιμοποιούν δίχτυα. Η λίμνη χρησιμοποιείται επίσης για εμπορική αλιεία.
Εξωτερικοί σύνδεσμοι
Κατηγορία:Λίμνες της Σουηδίας
Άοσα Κύθνου
Η Άοσα ή Νάουσα είναι παραθαλάσσιος οικισμός της τοπικής κοινότητας Δρυοπίδας στην Κύθνο του νομού Κυκλάδων. Σύμφωνα με την απογραφή του 2011 έχει πληθυσμό 4 μόνιμων κατοίκων.
Γενικά στοιχεία
Διοικητικά, η Άοσα υπαγόταν μέχρι το 1997 στην κοινότητα Δρυοπίδος της επαρχίας Κέας, ενώ από το 1997 υπάγεται στον δήμο Κύθνου.
Παραπομπές
Κατηγορία:Παραλίες της Ελλάδας Κατηγορία:Χωριά της Κύθνου
Αισχυλίδης
Ο Αισχυλίδης ήταν αρχαίος Έλληνας Αθηναίος. Αναφέρεται στην ιστορία ως συκοφάντης και όργανο των Τριάκοντα Τυράννων. Συγκεκριμένα φέρεται να ήταν ο υπαίτιος που με ψευδείς καταγγελίες συνελήφθη ο αδελφός του Λυσία, ο Πολέμων, όπου και θανατώθηκε. Τον Αισχυλίδη κατήγγειλε ο Λυσίας στο λόγο του κατά Ερατοσθένη.
Πηγές
Κατηγορία:Αρχαίοι Αθηναίοι
Λυκ Φερί
Ο Λυκ Φερί (Luc Ferry) γεννήθηκε στις 3 Ιανουαρίου του 1951 στην πόλη Κολόμπ της Γαλλίας (Colombes -Hauts-de-Seine), είναι  Γάλλος δοκιμιογράφος, πρώην καθηγητής της φιλοσοφίας και πρώην υπουργός Νεολαίας, Εθνικής Παιδείας και  Έρευνας στη Γαλλία και στην κυβέρνηση του Ζαν-Πιέρ Ραφαρέν,  με πρόεδρο τον Ζακ Σιράκ.
Θέσεις
Τώρα εργάζεται στον ακαδημαϊκό χώρο και την έρευνα και έχει γίνει ένας από τους πιο σημαντικούς διανοούμενους της Γαλλίας. Συχνά εκφράζει τις απόψεις του στα μέσα ενημέρωσης, στα καθημερινά γεγονότα και τις εξελίξεις της κοινωνικής πολιτικής. Έχει γράψει πολλά βιβλία σχετικά με τη φιλοσοφία και την κοινωνία.
Εισαγωγή στην ιστορία της σκέψης για αρχαρίους
Σύμφωνα με το βιβλίο του Φερί: "Μια Σύντομη Ιστορία της Σκέψης", η Φιλοσοφία είναι μία από τις δύο βασικές εφευρέσεις του πολιτισμού μας που υπόσχονται σωτηρία. Όπως και η θρησκεία, η φιλοσοφία μας βοηθά να ανταποκριθούμε στη δική μας θνησιμότητα μέσω της συμβολικής διαφυγής. Σε αντίθεση με τη θρησκεία, η οποία υποσχέθηκε τη σωτηρία μέσω του άλλου (Θεού), εξηγεί ο Ferry, η φιλοσοφία ενθαρρύνει τον άνθρωπο να το αναζητήσει στον εαυτό του και παρόλο που το πρώτο μονοπάτι μπορεί να φανεί ευκολότερο και πιο άνετο, το δεύτερο φέρνει σαφήνεια και ελευθερία σκέψης.
Γραμμένο χωρίς φιλοδοξία να καλύψει ολόκληρη την ιστορία της σκέψης, το κείμενο του Ferry εντοπίζει την ανάπτυξη της δυτικής φιλοσοφίας και τον τρόπο με τον οποίο επηρεάστηκε από τον Χριστιανισμό, καθώς και από τις πολιτιστικές, επιστημονικές, τεχνολογικές και οικονομικές επαναστάσεις των περασμένων αιώνων. Ξεκινώντας από τη διαχρονική σοφία της Αρχαίας Ελλάδας και της Ρώμης, παίρνει τον αναγνώστη μέσα από την πιο σκοτεινή εποχή της φιλοσοφίας, η οποία παρέμεινε στη σκιά της θρησκείας μέχρι την Αναγέννηση, στον ορθολογισμό της σύγχρονης εποχής, τα μαχητικά αντιχριστιανικά γραπτά του Νίτσε, την αποδόμηση και τη μεταμοντέρνα σκέψη, το σχετικισμό και τελειώνει με το πρότυπο του σήμερα, που διανθίστηκε από την έλευση του Διαδικτύου και τις τεχνολογικές εξελίξεις που ήταν αδιανόητες πριν από μισό αιώνα.
Προσωπικές συγκρούσεις
Τον Ιούνιο του 2011, ο Φερί κατέθεσε στην Αστυνομία και ανακοίνωσε στην τηλεόραση ότι γνώριζε για έναν πρώην υπουργό της κυβέρνησης που είχε σεξουαλικά κακοποιήσει νεαρά αγόρια σε όργιο στο Μαρόκο. Σύμφωνα με τον ίδιο, η υπόθεση ήταν γνωστή στα υψηλότερα επίπεδα του γαλλικού κράτους, αλλά δεν παρέσχε συγκεκριμένες πληροφορίες για τα εμπλεκόμενα πρόσωπα. <div style=""> <references group="Σημ" />
Παραπομπές
Κατηγορία:Γάλλοι άθεοι Κατηγορία:Γάλλοι συγγραφείς ανά αιώνα Κατηγορία:Γάλλοι φιλόσοφοι Κατηγορία:Γάλλοι πολιτικοί
Σύρτη (Τουρκία)
Η Σύρτη (Siirt Σιίρτ, سِعِرْد Siʿird,',, Sêrt, سعرد) είναι πόλη στο Τουρκικό Κουρδιστάν, στη νοτιοανατολική Τουρκία. Αποτελεί έδρα της Επαρχίας Σιίρτ. Ο πληθυσμός της πόλης σύμφωνα με την απογραφή του 2009 ήταν 129.188. Η πλειοψηφία του πληθυσμού της πόλης είναι Κούρδοι αν και ένας σημαντικός αραβικός πληθυσμός ζει στην πόλη.
Παραπομπές
Κατηγορία:Ασιατικές πόλεις της Τουρκίας Κατηγορία:Κουρδικοί οικισμοί στην Τουρκία Κατηγορία:Ασσυριακές κοινότητες στην Τουρκία
Κριτικός τοπικισμός
Ο κριτικός τοπικισμός είναι μια προσέγγιση για την αρχιτεκτονική που προσπαθεί να αντιμετωπίσει την απουσία τοπικής αναφοράς και την έλλειψη ταυτότητας στη σύγχρονη αρχιτεκτονική, με τη χρήση γεωγραφικών αναφορών σχετικών με το πλαίσιο του εκάστοτε κτιρίου. Ο όρος "κριτικός τοπικισμός" χρησιμοποιήθηκε για πρώτη φορά από τον Alexander Tzonis και Liane Lefaivre και, με μια ελαφρώς διαφορετική έννοια, από τον Kenneth Frampton. Ο κριτικός τοπικισμός δεν είναι τοπικισμός. Ο τελευταίος αναφέρεται στην τοπική αρχιτεκτονική, χωρίς αναφορά στην καθολική διεθνή σκηνή. Κριτικός τοπικισμός θεωρείται ένα συγκεκριμένο είδος μεταμοντέρνας στρατηγικής εν σχέσει προς την καταγωγή και τη γη, που παρουσιάζεται ως απάντηση στις αναπτυσσόμενες χώρες και στο διεθνές στυλ.
Παραπομπές
Κατηγορία:Αρχιτεκτονική
Αισχίνης (εκ των Τριάκοντα)
Ένας από τους λεγόμενους στην αρχαιότητα Τριάκοντα Τυράννους που εγκαθίδρυσε στους Αθηναίους ο Σπαρτιάτης στρατηγός Λύσανδρος, μετά την ήττα που υπέστησαν απ΄ αυτόν, ήταν και ο Αισχίνης που όμως ουδεμία σχέση είχε με τον φιλόσοφο Αισχίνη, αλλά ούτε και με τον ολιγαρχικό Αθηναίο κατά τους περσικούς πολέμους.
Σύμφωνα με τον Ξενοφώντα ο Αισχίνης μετά την ανάληψη της εγκάθετης εξουσίας το 404 π.Χ. ήταν αυτός που μετέβη μαζί με τον επίσης τύραννο Αριστοτέλη στη Σπάρτη όπου και ζήτησαν από τον Λύσανδρο ν΄ αποστείλει φρουρά στην αρχαία Αθήνα προκειμένου να διευκολυνθεί το έργο της "κάθαρσης" που είχαν αναλάβει οι Τριάκοντα Τύραννοι.
Πηγές
Κατηγορία:Αρχαίοι Έλληνες τύραννοι Κατηγορία:Αρχαίοι Αθηναίοι
Η Λίστα του Σίντλερ
Η Λίστα του Σίντλερ (αγγλικά: Schindler's List) είναι αμερικανικό πολεμικό βιογραφικό δράμα παραγωγής 1993 με θέμα τον Όσκαρ Σίντλερ, έναν Γερμανό επιχειρηματία που έσωσε τις ζωές χιλίων Πολωνών Εβραίων στο Ολοκαύτωμα προσλαμβάνοντάς τους στα εργοστάσια του. Την ταινία σκηνοθέτησε ο Στίβεν Σπίλμπεργκ και το σενάριο έγραψε ο Στίβεν Ζαϊλίαν, βασισμένο στη νουβέλα Schindler's Ark του Τόμας Κενάλι. Πρωταγωνιστούν οι Λίαμ Νίσον, Ρέιφ Φάινς και Μπεν Κίνγκσλεϊ.
Η ιδέα μιας ταινίας για τους Εβραίους του Σίντλερ είχε προταθεί από το 1963. Ο Πόλντεκ Πφέφερμπεργκ, ένας από τους Εβραίους του Σίντλερ, έκανε σκοπό της ζωής του να γνωστοποιήσει την ιστορία του Σίντλερ. Όταν ο παραγωγός Σιντ Σάινμπεργκ έστειλε μια περίληψη της νουβέλας Schindler's Ark στον Σπίλμπεργκ, ο σκηνοθέτης εντυπωσιάστηκε. Εξέφρασε αρκετό ενδιαφέρον ώστε η Universal να αγοράσει τα δικαιώματα του βιβλίου. Ωστόσο ήταν αβέβαιος για το αν έπρεπε να σκηνοθετήσει ο ίδιος μια ταινία με θέμα το Ολοκαύτωμα. Ο Σπίλμπεργκ προσπάθησε να δώσει το πρότζεκτ σε άλλους σκηνοθέτες πριν αποφασίσει να το σκηνοθετήσει ο ίδιος, αφού άκουσε για την άρνηση του Ολοκαυτώματος
Η ταινία κυκλοφόρησε στους κινηματογράφους των Ηνωμένων Πολιτειών στις 15 Δεκεμβρίου 1993. Απέσπασε διθυραμβικά σχόλια από τους κριτικούς και έγινε μεγάλη εισπρακτική επιτυχία, αποφέροντας 322,1 εκατομμύρια δολάρια παγκοσμίως. Έλαβε 12 υποψηφιότητες για Όσκαρ, μεταξύ των οποίων Α' Ανδρικού Ρόλου για την ερμηνεία του Νίσον και Β' Ανδρικού Ρόλου για τον Φάινς, κερδίζοντας 7, ανάμεσά τους για Καλύτερη Ταινία, Σκηνοθεσία και Διασκευασμένου Σεναρίου. Βραβεύτηκε επίσης με 7 βραβεία BAFTA και 3 Χρυσές Σφαίρες.
Το 2004 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Πλοκή
Η ταινία ξεκινά το 1939 με την επανατοποθέτηση των Πολωνών Εβραίων στο Γκέτο της Κρακοβίας λίγο μετά την έναρξη του Β' Παγκοσμίου Πολέμου. Εν τω μεταξύ ο Όσκαρ Σίντλερ, ένας Γερμανός επιχειρηματίας από τη Μοραβία, φτάνει στην πόλη με την ελπίδα να κάνει περιουσία από τον πόλεμο. Ο Σίντλερ δωροδοκεί την Βέρμαχτ και τους αξιωματικούς των Ες Ες και έτσι αγοράζει ένα εργοστάσιο για την παραγωγή εφοδίων του στρατού. Χωρίς να γνωρίζει πολλά για το πώς να διευθύνει μια επιχείρηση, προσλαμβάνει τον Ιτζάκ Στερν, υπάλληλο του Εβραϊκού Συμβουλίου, ο οποίος έχει επαφές με τους Εβραίους επιχειρηματίες και τους μαυραγορίτες μέσα στο γκέτο. Οι Εβραίοι επιχειρηματίες δανείζουν στον Σίντλερ τα χρήματα για το εργοστάσιο με αντάλλαγμα ποσοστό από τα κέρδη. Ο Σίντλερ προσλαμβάνει μόνο Εβραίους, καθώς κοστίζουν λιγότερο αφού οι μισθοί τους πηγαίνουν στην Ες Ες. Οι εργάτες του Σίντλερ επιτρέπεται να βρίσκονται και εκτός του γκέτο και ο Στερν πλαστογραφεί έγγραφα για να διασφαλίσει όσο το δυνατόν περισσότερους ανθρώπους ως "χρήσιμους" στους Γερμανούς ώστε να τους σώσει από μεταφορά σε στρατόπεδα συγκέντρωσης αλλά και από τον θάνατο.
Ο Υπολοχαγός των Ες Ες Άμον Γκετ φτάνει στην Κρακοβία για να αρχίσει την κατασκευή του στρατοπέδου συγκέντρωσης Πλαστσόφ. Δίνει εντολή να αδειάσει το γκέτο και η Επιχείρηση Ράινχαρντ στην Κρακοβία αρχίζει, με εκατοντάδες στρατεύματα να αδειάζουν τα συνωστισμένα δωμάτια και να δολοφονούν όποιον διαμαρτύρεται ή δεν συνεργάζεται, ηλικιωμένο ή παιδί. Ο Σίντλερ από μακριά παρακολουθεί τη σφαγή και επηρεάζεται σφοδρά. Παρ' όλα αυτά, γίνεται φίλος με τον Γκετ και συνεχίζει να έχει την υποστήριξη και την προστασία των Ες Ες. Ο Σίντλερ δωροδοκεί τον Γκετ ώστε να του επιτρέψει να χτίσει στρατόπεδο για τους εργάτες του. Αρχικά οι προθέσεις του είναι να βγάλει χρήματα αλλά στην πορεία αρχίζει να διατάζει τον Στερν να σώσει όσες περισσότερες ζωές μπορεί. Καθώς ο πόλεμος παίρνει άλλη τροπή, διαταγή από το Βερολίνο αναγκάζει τον Γκετ να καταστρέψει όλα τα σώματα των Εβραίων που δολοφονήθηκαν, να διαλύσει το γκέτο του Πλαστσόφ και να στείλει τους εναπομείναντες Εβραίους στο στρατόπεδο συγκέντρωσης του Άουσβιτς.
Στην αρχή ο Σίντλερ ετοιμάζεται να φύγει από την Κρακοβία, αλλά δεν μπορεί να το κάνει και ζητάει από τον Γκετ να του επιτρέψει να κρατήσει τους εργάτες του ώστε να τους μεταφέρει στην γενέτειρα πόλη του, στη Μοραβία, μακριά από την Τελική Λύση. Ο Γκετ δέχεται αλλά χρεώνει πολύ ακριβά κάθε έναν εργάτη ξεχωριστά. Ο Σίντλερ με τον Στερν συντάσσουν μια λίστα με τους εργάτες που δεν θα μεταφερθούν στο Άουσβιτς.
"Η Λίστα του Σίντλερ" αποτελείται από "ικανούς" τρόφιμους. Για πολλούς στο στρατόπεδο Πλαστσόφ, το να υπάρχει το όνομά τους στη λίστα είναι πολύ σημαντικό γιατί μπορεί να οδηγήσει στη ζωή ή στον θάνατό τους. Σχεδόν όλοι από τη λίστα φτάνουν στη Μοραβία. Το τραίνο που μεταφέρει τις γυναίκες κατά λάθος πηγαίνει στο Άουσβιτς. Οι γυναίκες νομίζουν ότι οδηγούνται στον θάλαμο αερίων αλλά αρχίζουν να κλαίνε από χαρά όταν νερό πέφτει από τις ντουζιέρες. Ο Σίντλερ πηγαίνει αμέσως στο Άουσβιτς και δωροδοκώντας τον υπεύθυνο του στρατοπέδου σώζει όλες τις γυναίκες της λίστας του. Μόλις φτάνουν στη Μοραβία, ο Σίντλερ δίνει αυστηρές εντολές στους Ες Ες φύλακες να μην πυροβολήσουν ή βασανίσουν κανέναν. Για να κρατήσει τους εργάτες του ζωντανούς, ξοδεύει σχεδόν όλη του την περιουσία για να δωροδοκεί τους Ναζί αξιωματικούς. Τα χρήματά του τελειώνουν λίγο πριν το Βέρμαχτ παραδοθεί και λήξει ο πόλεμος στην Ευρώπη.